Keskustelu:Juha Niemiö

message: Tunnetusti nämä kokit ja mestarit ovat jo kärsineet inflaation. Niemiölläkään ei artikkelin perusteella ole erityisempiä ansioita, vaan on kierrellyt ravintolasta toiseen ja osallistunut pariin kilpailuun ilmeisesti menestymättä. --Ja1l&caa (keskustelu) 6. joulukuuta 2017 kello 17.31 (EET)
replies: text: Suomella näyttää olleen yksi edustaja per vuosi tunnetuimmassa kokkikilpailussa, joten siltä pohjalta katsoisin edustuksen kertovan merkittävyydestä alallaan. --Lax (keskustelu) 6. joulukuuta 2017 kello 18.49 (EET)

text: Osallistunut arvostettuun, kansainväliseen kilpailuun ja toiminut kokkimaajoukkueen johtajana ja valmentajana. Kenen mukaan kokit ja mestarit ovat kärsineet inflaation? Merkittävä on että pätkähti. --Vilhokki (keskustelu) 6. joulukuuta 2017 kello 19.23 (EET)
replies: text: : Kansainvälistä Bocuse d’Or -kilpailua on luonnehdittu eräänlaiseksi kokkien "maailmanmestaruukilpailuksi", vaikka tämä haastava kokkikilpailu korostaakin ranskalaista fine dining- keittiötaitoa (gourmet-ruokakulttuuria), ja nyttemmin on muitakin kokkien MM-kisaksi luonnehdittuja kisoja. Suomen edustaja on osallistunut Bocuse d’Or -kilpailuihin vuodesta 1991. Juha Niemiö on yksi näistä harvoista suomalaisista (yhteensä 11 suomalaiskokkia on kilpaillut tähän mennessä - assistentteja ei ole laskettu mukaan - ja 12. edustaja on jo valittu vuosille 2018-2019). Kisoihin karsivat Suomen taitavimmat kokit, ja valinta maan edustajaksi on suuri ansio ja ammattitaidon osoitus työuralla. Eli Suomen edustaja tässä kokkikilpailussa on ehdottamasti wikimerkittävä henkilö, osoitetun keittiötaitonsa puolesta Suomen parhampiin lukeutuva ammattikokki. Taidollisesti ihan eri tasolla kuin jotkut tv-kokit (joskin heistäkin osa on ollut Suomen kisa-edustajia). Edes kaikki Vuoden kokit eivät nykyisin pääse edustajiksi. – Kansallinen keittiö ja keittiötaito on tärkeä kansakunnan kulttuurin osa alueellisine piirteineen. Suomalaisen ruokakulttuurin edistämissäätiö ELO (joka on perustettu vasta Juha Niemiön kisaosallistumisen jälkeen) tukee Suomen edustajan valmentautumista ja osallistumista Bocuse d’Or -kilpailuihin - joihin valmistaudutaan nykyisin liki päätoimisesti useiden kuukausien ajan. Mainittakoon, että joissain maissa valmistautumiseen ja kansallisiin karsintohin on budjetoitu maan elintarviteollisuuden/ravintolasektorin/matkailualan/valtion puolelta miljoonia euroja/dollareita! Vertaisin Bocuse d’Or -edustajaa merkittävyytensä puolesta ammattilaisia vilisevään olympiaurheilulajiin, paitsi että kyseessä on ammattitaitokilpailu, ja aihepiiri on osin subjektiivinen. Itse kilpailuissa jaetaan on vain yksi kulta, hopea ja pronssi kahden vuoden välein maailmanlaajuisesti, sekä jotain eritysipalkintoja! Suomen edustaja on parhaimmillaan päässyt sijalle 4. Bocuse d’Or -kilpailun tuomarointia on muuten keittiömestari-ravintoloitsija Pekka Terävä kritisoinut perustellusti alkuvuonna 2017 (tuomarointi ei esimerkiksi ole läpinäkyvää, katso Pekka Terävän artikkelin Aiheesta muualla -kohdan linkki; mielestäni myös loppukilpailupaikan ja sääntöjen puolesta näyttäisi siltä, että ranskalaiset vetävät selvästi kotiin; samoin esimerkiksi raaka-aineita kisoihin toistuvasti sponsoroivat Norja tms., joille vaikkapa merilohen vienti on suurta liiketoimintaa - onhan esimerkiski Oslon pörssissä useampikin lohi/kala-alan yritys...) No tämä eksyi jo artikkelin merkittävyyskeskustelusta, mutta luo taustaa samalla sitä, ettei tämä maailman tärkeimpiin kuuluva kokkikisa vaikuttaisi olevan mitenkään "neutraali" kaikille osallistujille. Lisäksi mainitsen, etten ole meneillään olevan keskeisten suomalaiskokkien täydennyksen pohjakierroksella vielä hakenut esimerkiksi nettiaikaa edeltävien 1990-luvun tai aiempien vuosikymmenten sanoma-/aikakauslehtiä, tai suomalaisen keittiötaidon historian yleisteoksia (tms., jos niitä on). Lähteistyksessä on siten tunnettua nettilähteitä korostavaa (tai tässä vaiheessa niiden uupumista esilletuovaa) vääristymää. Artikkelissa on kosolti parannettavaa. Silti, summa summarum: wikimerkittävä.--Paju (keskustelu) 6. joulukuuta 2017 kello 20.33 (EET)
Ei mitaleita. Ei merkittävä. Eri alojen kilpailijat ovat kokeneet wiki-inflaation, kun pelkkä kisoihin osallistuminen jo katsotaan meriitiksi. --Wähäwiisas (keskustelu) 8. joulukuuta 2017 kello 10.50 (EET)

text: Kannattaa miettiä eroa kahdenlaisten kilpailujen välillä: ne, joihin pääsee kuka tahansa ilmoittautumalla, ja ne, joihin pääsee vain menestymällä edeltävässä kansallisessa karsintaprosessissa. --Lax (keskustelu) 8. joulukuuta 2017 kello 11.02 (EET)
replies: text: : Tämä oli jo huomioitu kommentissani. --Wähäwiisas (keskustelu) 8. joulukuuta 2017 kello 11.28 (EET)
Ammattikunnan tunnustuksia en artikkeliin ole vielä kirjannut (vaikka esim. keitiömestari Eero Mäkelän kohdalle noita tunnustuksia on laitettu ja artikkelissa jo olemassa olevassa lähteessä näitä luetellaan). Niemiö on esimerkiksi eräs alle 30:stä suomalaisesta keittiömestareista, joille Pohjoismainen keittiömestareiden yhdistys (NKF) on myöntänyt Gordon Rouge -käädyt, mikä mainitaan myös Ylen uutisessa. Suomessa on kaikkiaan tuhatkunta keittiömestaria. Sittemmin Niemiölle on myönnetty muitakin käätyjä (en ole perehtynyt hierarkiaan; onkohan osa noista peräisin Chaîne des Rôtisseurs -järjestöltä tms.?). Suomalaisen ritarikunnan kunniamerkejä en ole lainkaan tutkaillut (en pidä prenikoita keskeisimpänä osana artikkelia); veikkaan että joku sellainenkin on saattanut herralle napsahtaa.  --Paju (keskustelu) 8. joulukuuta 2017 kello 20.48 (EET)

text: Tässä vaiheessa kaksi artikkeliin kriittisesti suhtautuvaa. Keskusteluun osallistuneista kolme käyttäjää säilyttäisi. --Paju (keskustelu) 8. joulukuuta 2017 kello 20.48 (EET)
thread_title:  Merkittävyys